Apartheid
Apartheid (Lingua Batava Capitensi, 'seiunctio, separatio, segregatio'), vel Latinitate tenue segregatio nigritarum, fuit legitimum segregationis phyleticae systema, quod inter annos 1948 et 1994 a rectione Factionis Nationalis in Africa Australi confirmatum est, quo iura plurimorum Africae Australis "non-alborum" habitatorum coartabantur et dominatio partis minoris(en) ab hominibus albis effecta sustinebatur. Segregatio phyletica in Africa Australi tempore coloniae coepit, sed gubernatio apartheid ut propositum publicum post generalia anni 1948 comitia introduxit. Novae leges habitatores in greges phyleticos (Nigros, Albos, Coloratos, Indicos) digessebant, et regiones habitatorum segregabant, aliquando amandationibus coercitibus. Ab anno 1958, gubernatio homines nigros civitate privabat, ut legitime fierent cives cuiusvis ex decem tribuariis patriis sui iuris, appellatis bantustaniis, quarum quattuor de iure factae sunt reipublicae liberae. Gubernatio educationem(en), curationem medicam, et alia officia publica segregabat, et hominibus nigris officia concedebat inferiora quam officia hominibus albis concessa. Homines omnium gregum phyleticorum in Africa Australi apartheid et eius violentiam insigniter resistebant, atque aliae reipublicae repudiationem commercii(en) in Africam Australem diu imponebant. Seriei seditionum popularium, gubernatio respondit interdictionem oppositionis custodiamque ducum qui apartheid repugnabant. Dum defectiones se augebant et violentiores factae sunt, organa civitatis oppressionem libertatis legitimamque saevitiam amplificabant. Oppositione ad apartheid abs correctionibus decennio 198 non sedata, anno 1990 F. W. de Klerk Praeses cum factionibus adversis conloqui coepit; quo facto, multiphyletica comitia democratica anni 1994 victa sunt abs Congressu Nationali Africano, Nelson Mandela duce. Vestigia aetatis apartheid civiles rationes et societatem Africae Australis iam formant.